L 161/4 Jurnalul Oficial al Uniunii Europene 13.6.2013 DECIZII DECIZIA DE PUNERE ÎN APLICARE A COMISIEI din 11 iunie 2013 privind gradul de adecvare a autorităților competente din Statele Unite ale Americii în conformitate cu Directiva 2006/43/CE a Parlamentului European şi a Consiliului [notificat cu numărul C(2013) 3402) (Text cu relevanță pentru SEE) (2013/280/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2006/43/CE a Parlamentului European și a Consiliului din 17 mai 2006 privind auditul legal al conturilor anuale şi al conturilor consolidate, de modi- ficare a Directivelor 78/660/CEE și 83/349/CEE ale Consiliului şi de abrogare a Directivei 84/253/CEE a Consiliului (!), în special articolul 47 alineatul (3) primul paragraf, după consultarea Autorităţii Europene pentru Protecţia Datelor, întrucât: (1) În conformitate cu articolul 47 alineatul (1) și cu articolul 53 din Directiva 2006/43/CE, în cazul unor verificări sau investigații ale auditorilor legali sau ale firmelor de audit, autoritățile competente ale statelor membre pot permite transferul de documente de lucru ale auditului sau de alte documente deținute de auditori legali sau firme de audit către autoritățile competente dintr-o țară terță numai dacă aceste autorități au fost declarate adecvate de către Comisie și dacă există acorduri de colaborare pe bază de reciprocitate încheiate între acestea și autoritățile competente ale statelor membre respective. Prin urmare, trebuie stabilit care dintre autoritățile competente din ţările terțe sunt adecvate în scopul transferului de documente de lucru ale auditului sau al altor documente deţinute de auditori legali sau de firme de audit către autoritățile competente dintr-o țară terță. (2) Transferul documentelor de lucru ale auditului sau al altor documente deţinute de auditori legali sau de firme de audit către autoritățile competente ale unei țări terțe este o operație de larg interes public care ține de exer- citarea unei supravegheri publice independente. Prin urmare, orice astfel de transfer efectuat de către autori- tățile competente ale statelor membre trebuie să aibă ca unic scop exercitarea competențelor de supraveghere publică, de asigurare externă a calității și de investigare () JO L 157, 9.6.2006, p. 87. a auditorilor şi a firmelor de audit de către autoritățile competente din țările terțe în cauză. Statele membre trebuie să se asigure că acordurile bilaterale de colaborare care autorizează transferul de documente de lucru ale auditului sau de alte documente deţinute de auditori legali sau de firme de audit între autoritățile lor competente și autoritățile competente din Statele Unite ale Americii prevăd măsuri adecvate cu privire la protecția datelor cu caracter personal, precum şi a secretelor profesionale și a informațiilor comerciale sensibile cuprinse în aceste documente care sunt legate de societățile ale căror situații financiare sunt auditate sau de auditorii acestor societăți. Angajaţii sau foştii angajaţi ai autorităților competente din ţara terţă care primesc informațiile ar trebui să aibă obligația de a păstra secretul profesional. Fără a aduce atingere prevederilor de la articolul 47 alineatul (4) din Directiva 2006/43/CE, statele membre trebuie să se asigure că, în scopul supravegherii publice, al asigurării calității și al investigării auditorilor şi a firmelor de audit, contactele dintre auditorii sau firmele de audit din statele membre şi autoritățile competente din Statele Unite ale Americii au loc prin intermediul autorităților competente din statul membru în cauză. Statele membre pot decide să accepte inspecțiile mixte în circumstanțe excepţionale, în care ele sunt necesare pentru garantarea unei supravegheri eficace. Statele membre pot autoriza o cooperare cu autoritățile competente din Statele Unite ale Americii sub forma unor inspecţii mixte sau prin intermediul unor obser- vatori fără competențe în materie de inspecţie sau inves- tigare și fără acces la documentele confidențiale de lucru ale auditului sau la alte documente deţinute de auditori legali sau de firme de audit. O astfel de cooperare trebuie să se desfăşoare întotdeauna în condiţiile prevăzute la articolul 47 alineatul (2) din Directiva 2006/43/CE şi în prezenta decizie, mai ales în ceea ce privește necesitatea respectării suveranității, a confidențialității și a reciproci- tății. Statele membre ar trebui să se asigure că toate inspecţiile mixte efectuate în Uniune de autoritățile lor competente și de autoritățile competente din Statele Unite ale Americii în conformitate cu articolul 47 din Directiva 2006/43/CE se desfăşoară sub conducerea auto- rității competente a statului membru în cauză.